section_heading: Filozofija
paragraph_text: Mudrost je u promatranju prirode ljudskog života i međusobnog djelovanja univerzalnih zakona i ponašanja ljudske jedinke, slobodne volje i sudbine. Knjiga promjene je mudrost koja stavlja promjenu u centar i usvaja vrijeme kao suštinsku činjenicu u strukturi svijeta i pojedinca. Promjena je prirodan poredak stvari, predstavlja pravu prirodu života i daje smisao životu, element postojanosti. Svaka stvar ili stanje postojanja može se promijeniti samo u nešto blisko njenoj prirodi a ne u nešto sasvim različito. Knjiga mudrosti kombinira intuiciju i iskustvo s logikom sto omogućava upotrebu razuma i daje slobodu i odgovornost za konačnu odluku. To izdiže knjigu mudrosti na nivo duhovne nauke i filozofije života i razlikuje se od prostog proricanja sudbine u kojem je čovjek lišen slobodne volje i zamišljen kao igračka sudbine koja odlazi do predodređene sudbine na koju ne može vršiti nikakav utjecaj.